钦定古今图书集成/明伦汇编/氏族典/第553卷 > 《廖用贤尚友录》 > 公孙弘
## 钦定古今图书集成/明伦汇编/氏族典/第553卷 > 《廖用贤尚友录》 > 公孙弘

按《史记平津侯传》：“丞相公孙弘者，齐菑川国薛县人也，字季。少年四十馀，乃学《春秋杂说》。养后母孝谨。建
元元年，以贤良为博士，使匈奴，还报不合上意，迺病
免归。元光五年，有诏征文学，菑川国复推上公孙弘。
弘至太常，令所征儒士各对策，天子擢弘对为第一，
召入见，状貌甚丽，拜为博士。弘为人恢奇多闻，为布”
被，食不重肉。后母死，服丧三年。每朝会议，开陈其端，
令人主自择，不肯面折庭争。于是天子察其行敦厚，
辩论有馀，习文法吏事，而又缘饰以儒术，上大说之。
二岁中至左内史。元朔三年，张欧免，以弘为御史大
夫。天子益厚之，卒以弘为丞相，封平津侯。弘为人意
忌，外宽内深，诸尝与弘有郤者，虽阳与善，阴报其祸，
杀主父偃，徙董仲舒于胶西，皆弘之力也。食一肉脱
粟之饭。故人所善宾客仰衣食，弘奉禄皆以给之，家
无所馀。士亦以此贤之。元狩二年，弘病，竟以丞相终。